
Ekesto, evoluo kaj estonteco de 
Historia Vortaro de Esperanto 


Resumo: La Historia Vortaro (ĉi-sekve HV) estas ampleksa konkordanco 
de la tuta lingvouzo de Esperanto dum difinita periodo, en kiu 
dokumentiĝas, inter aliaj datumoj, la plej fruaj uzoj de ĉiu vorto, radiko, 
derivaĵo aŭ kunmetaĵo. HV estas do PIV-aspekta vortaro, tamen plejparte 
sen difinoj kaj kun rigora citaĵa referencaro. Per HV oni ekzemple 
ekscias ne nur, kiu-kiam-kie lanĉis la radikon am/, sed ankaŭ kiu(j)- 
kiam-kie iniciatis ĉiun ĉi-radikan derivaĵon kaj kunmetaĵon (aminda, 
amindumi, enamiĝi, geamantoj, gastama, ktp). La 113-paĝa unua eldono de 
HV aperis en 2011 sub la titolo Historia Vortaro de Esperanto 1887-1888, 
plume de Goncalo Neves. Por verki ĝin, la aŭtoro kronologie esploris 
ĉiujn skribitajn dokumentojn el tiu dujara periodo kaj metode registris 
ĉiujn vortojn kiuj aperas en ili. Post 2017 ankaŭ la germana esperantologo 
Bernhard Pabst kontribuis al la HV. Rezulte de tiu kunlaboro, aperis en 
2018 la 440-paĝa Historia Vortaro de Esperanto 1887-1889, kun aldono de 
dokumentoj aperintaj en 1889, kiel la zamenhofaj Vortaro Rusa-Internacia 
kaj Meza Vortaro Esperanto-Germana. La estonta evoluo de HV dependos 
ne nur de la profesia okupiĝo de la aŭtoroj, sed ankaŭ de la intereso, kiun 
la verko vekos inter esperantologoj, leksikografoj kaj aliaj intelektuloj, kaj 
de eventuala apogo kunverka aŭ alispeca. 


Ŝlosilvortoj: Vortaro; Lingvouzo; Historio de Esperanto; Zamenhofaj 
verkoj; Deknaŭa jarcento. 


The origin, developmentand future of the Historia Vortaro de Esperanto 
(Historical Dictionary of Esperanto) 


Abstract: The Historia Vortaro (HV) is an extensive concordance of the 
entire linguistic usage of Esperanto during a specific period, in which 
are documented, among other data, the earliest usages of every word, 
root, derivation or compound. HV, then, resembles the Plena Ilustrita 
Vortaro, but for the most part without definitions and with a rigorous 
list of citations. By means of HV one can discover, for example, not only 
who when and where launched the root am/, but also who when and 
Where initiated every definition and compound from this root (aminda, 
amindumi, enamiĝi, geamantoj, gastama, etc). The 113-page first edition of 

HV appeared in 2011 under the title Historia Vortaro de Esperanto 1887- 
1888, from the pen of Goncalo Neves. To compose it, the author conducted 
a chronological search of all written documents from thattwo-year period 
and methodically recorded all words that appeared in them. After 2017 
the German Esperantologist Bernhard Pabst also contributed to the HV. 
As a result of this collaboration, in 2018 the 440-page Historia Vortaro de 
Esperanto 1887-1889 appeared, with the addition of documents appearing 
in 1889, for example Zamenhof's Vortaro Rusa-Internacia and Meza Vortaro 
Esperanto-Germana. HV's future development will depend not only on the 
professional responsibilities of the authors, but also on the interest that 
the work generates among Esperantologists, lexicographers and other 
intellectuals, and on possible support through collaboration or in other 
ways. 


Keywords: Dictionary; Language use; History of Esperanto; Zamenhof's 
writings; Nineteenth century. 


Origem, desenvolvimento e futuro do Historia Vortaro de Esperanto 
(Dicionario Historico de Esperanto) 


Resumo: O Historia Vortaro (loravante HV) consiste num levantamento 
abrangente do uso do esperanto durante um periodo definido, no qual, 
entre outras informacoĉes, sio documentados os primeiros usos de cada 
palavra, raiz, derivado ou composto. O HV €, portanto, um dicionĉrio 
nos moldes do PIV, mas menos focado em definicĉes e com um rigoroso 
sistema de citacĉo de referĉncias. Por exemplo, o HV regista nĝo s6 quem- 
quando-onde lancou a raiz am/, mas tambem quem-quando-onde iniciou 
as derivacĉes desta raiz (aminda, amindumi, enamiĝi, geamantoj, gastama, 
etc). A primeira edicio do HV (113 paginas) foi lancada por Goncalo 
Neves em 2011, sob o titulo Historia Vortaro de Esperanto 1887-1888. Para 
escreve-lo, o autor pesquisou cronologicamente todos os documentos 
escritos naqueles dois anos e registou metodicamente todas as palavras 
encontradas. Desde 2017, o esperantologo alemao Bernhard Pabst passou 
a contribuir para o HV. Como resultado, o Historia Vortaro de Esperanto 
1887-1889 (440 paginas) foi lancgado em 2018, com o acrĉscimo de 
documentos publicados em 1889, como o Vortaro Rusa-Internacia e o Meza 
Vortaro Esperanto-Germana, ambos de Zamenhof. O desenvolvimento 
futuro do HV dependera nao apenas do envolvimento profissional dos 
autores, mas tambĉm do interesse que a obra venha a despertar entre 
esperantistas, lexicografos e outros intelectuais. 


Palavras-chave: Dicionĝrio; Uso da lingua; Historia do Esperanto; 
Escritos de Zamenhof; Sĉculo XIX. 

1. Kio kaj kia estas la Historia Vortaro" 


La Historia Vortaro (ĉi-sekve HV)” estas ampleksa konkordanco de la tuta 
lingvouzo de Esperanto dum difinita periodo, en kiu dokumentiĝas antaŭ 
ĉio (sed ne nepre nur) la plej frua uzo de ĉiu vorto — tute egale, ĉu temas 
pri radiko, derivaĵo aŭ kunmetaĵo —, kun indiko pri ties aŭtoro, verko kaj 
paĝnumero. 

HV estas do PIV-aspekta vortaro, tamen sen difinoj (krom ĉe radikoj 
eksterPIVaj) kaj kun rigora citaĵa referencaro (malkiel PIV, kiu svage 
indikas aŭtorecon nur per supermetita “, ", kc). Per HV oni do povas facile 
ekscii, kiu-kiam-kie unuafoje uzis ĉiun vorton en difinita periodo. Per HV 
ekzemple eblas ekscii ne nur, kiu-kiam-kie lanĉis la radikon am/, sed ankaŭ 
kiu(j)-kiam-kie iniciatis ĉiun ĉi-radikan derivaĵon kaj kunmetaĵon (aminda, 
amindumi, enamiĝi, geamantoj, gastama, ktp). 

HV liveras kompletan informon (aŭtoro, verko, paĝnumero, citaĵo) pri 
almenaŭ la plej frua uzo en- kaj ekster-vortara de absolute ĉiu tia vorto. Se la 
plej frua uzo, ĉu vortara, ĉu ekstervortara, estas nezamenhofa, HV informas 
ankaŭ pri la plej frua uzo zamenhofa. Se ia vorto unuafoje aperis en letero 
aŭ poŝtkarto (plej ofte zamenhofa), HV donas ankaŭ la plej fruan uzon en 
presita verko. Se la plej frua envortara uzo troveblas en vortaro nacilingva- 
esperanta, HV donas ankaŭ la plej fruan uzon en vortaro esperanta- 
nacilingva. 

HV enhavas ĉiaspecajn vortojn, inkluzive de strangaj hapaksoj, fantomaj 
arkaismoj kaj ĉiaspecaj efemeraĵoj, kiuj verŝajne registriĝis en nenia 
vortaro ĝis nun. HV havas karakteron iom alian, ol la ĝisnunaj vortaroj 
esperantaj. Ĝia celo estas ne preskriba, sed nur priskriba. Ĝi prezentas kaj 
dokumentas vortojn, sed ilin neniel aprobas aŭ malrekomendas. Ĝi ankaŭ 
ne estas difina vortaro. La leganto tuj rimarkos, ke en ĝi abundas citaĵoj, sed 
preskaŭ mankas difinoj. Difinon, kaj ĉiam tre koncizan, ĝi liveras nur, kiam 
ĝi dokumentas vorton, kiu mankas en PIV, aŭ kies senco laŭ la kunteksto 
evidente diferencas de tiu(j) registrita(j) en PIV. La nuna vortaro do celas ne 
anstataŭi la ekzistantajn vortarojn, sed nur liveri historiajn informojn, kiuj 
mankas en ili. Tamen HV celas ankaŭ klarecon. Tial, same kiel ITO Kanzi en 
sia pvz (Plena Verkaro Zamenhofa), en citaĵoj HV signas per postmetita ” ĉiun 
arkaikaĵon aŭ erare uzitan vorton. Tiel la leganto facile komprenas, ke temas 
ne pri tajperaro de la kompilanto(j). 

De la kutimaj vortaroj HV diferencas ankaŭ per tio, ke ĝi obeas striktan 


1 Unue prezentita en la Esperantologia Konferenco de la 103a Universala Kongreso de Espe- 
ranto, Lisbono, 2018. 

2. Goncalo Neves kaj Bernhard Pabst, Historia vortaro de Esperanto. Berlina Komentario pri la 
Fundamento de Esperanto, volumo 12. Monda Asembleo Socia. 2018. 

alfabetecon. Tio signifas, ke ekzemple la vorto mallumiĝadi aperas ne nur 
en sia tradicia loko, sub lum/ (kun fontindiko kaj citaĵo), sed ankaŭ sub 
mal/, -iĝ/ kaj -ad/ (ĉiam kun fontindiko sed sen citaĵo). Tio havas almenaŭ 
du avantaĝojn: (1) per HV oni povas fari ampleksajn lingvajn studojn, kiaj 
apenaŭ eblas per aliaj vortaroj (ekzemple, oni povas rapide ekscii, kun 
kiuj radikoj kombiniĝis la sufikso -um en difinita periodo de nia lingvo); 
(2) tia duobla, ofte triobla, kelkfoje eĉ kvarobla registrado evitigas al la 
kompilanto(j) ne malmulte da eraroj kaj preterlasoj. 


2. Antaŭaj esploroj 


Jam antaŭ la publikigo de HV pluraj esperantologoj interesiĝis pri la historio 
denia vortostoko. Esplorojn ĉi-kampe la unuaj verŝajne faris Corret (1907) kaj, 
precipe, Boulet (1907, 1908a, 1908b, 1908c), kiu publikigis interesajn listojn 
de «novaj vortoj», aperintaj en La Faraono, La Revizoro kaj La Rabistoj, zorge 
dokumentinte ĉiun tian vorton per citaĵo, paĝnumero kaj eĉ lininumero. 

Pli vastajn ĉi-temajn esplorojn pri nia vorttrezoro faris Stojan (1929), 
kiu aperigis altvalorajn informojn pri la unuafojeco de tre multaj, precipe 
neoficialaj kaj neoftaj radikoj, kaj ankaŭ de pluraj derivaĵoj kaj kunmetaĵoj.” 
Tamen plejofte Stojan prezentas listojn ne elĉerpajn, sed nur ekzemplodone 
fragmentajn, kaj pro manko de sistemeco li atribuas la unuafojecon de 
iaj radikoj al pluraj malsamdataj verkoj. Krome ne mankas eraroj, kaj la 
konsulto fariĝas longa kaj laciga, ĉar oni devas trarigardi la tutan esperantan 
parton (p. 207-468), por trovi deziratan informon ĉi-teman. Malgraŭ tiuj 
minusoj, la malnova verko de Stojan ankoraŭ estas sendube vizitinda minejo 
por ĉi-kampaj esplorantoj. 

Waringhien (1989: 108-110) montras per siaj komentoj, ke li kompilis 
sufiĉe detalan sliparon pri la historio de niaj memstare uzataj afiksoj kaj 
ties kombinoj. La finaj notoj P. 108 kaj P.109 (p. 451) evidentigas, ke ankaŭ 
Haupenthal faris ĉi-temajn esplorojn kaj kompilis koncernan sliparon. 
Tamen la rimarkoj de Waringhien ne senas je kelke da preterlasoj kaj eraroj. 


3. Tiaj informoj sidas sub jenaj bibliografiaj indikoj: 1861, 1895, 1909, 1910, 1911, 1912, 
1963, 1973, 1995, 2022a, 2048, 2051, 2063, 2073, 2076, 2135, 2146, 2168, 2169, 2170, 
2341, 2424, 2434, 2453, 2456, 2459, 2583, 2594, 2612, 2648, 2672, 2675, 2676, 2684, 
2712, 2720, 2722, 2816, 2856, 2858, 2948, 2950, 2975, 3026, 3088, 3040, 3041, 3044, 
3116, 3117, 3179, 3946, 3957, 4023, 4062, 4106, 4184, 4191, 4205, 4206, 4226, 4242, 
4263, 4273, 4279, 4307, 4310, 4312, 4342, 4351, 4483, 4537, 4641, 4686, 4742, 4759, 
4809, 4811, 4824, 4850, 4857, 4941, 5026, 5462, 5480, 5513. 

4 Ekzemple, la unuafojecon de negr/ (p. 220) li atribuis al la esperanta-bulgara vortaro de 
Popov kaj Oreŝkov (1900), sed tiu radiko troviĝas jam pli frue ĉe Zamenhof (1888a: 30), se 
ne paroli pri tio, ke ĝi sidis jam en Lingvo Universala el 1881 (vd. pvz 1976: 112, 142). 

Ekzemple, la esprimon dank' al li datis je 1891” «sub la plumo de Zamenhof» 
(p. 109) en la unua eldono de sia verko, sed en la dua eldono li informas, 
ke Haupenthal «malkovris unuan uzon [...] jam en 1888 sub la plumo de 
Grabowski (Neĝa Blovado)» (p. 451). Vero estas, ke jam antaŭe Zamenhof 
(1888: 34) ĝin ekuzis. 

Pli profundan kaj sisteman esploradon pri la historio de nia vorttrezoro 
faris ITO Kanzi per sia 130-paĝa promenado tra la komenctempaj vortaretoj (pvz 
1976: 224-353), en kiu li prezentas la rezulton de sia pacienca esplorado 
de 14 inkunabloj. Por ĉiu trovita radiko (kaj ankaŭ por kelkaj kunmetaĵoj) 
li indikas la numerojn de la inkunabloj, en kiuj ili sidas. La alfabeta ordo 
ebligas rapidan konsulton. Ankaŭ vizitinda minejo, malgraŭ ties mankoj kaj 
preterlasoj.“ 

lom poste, en 1989, Vilborg komencis publikigadi sian elstaran Etimolo- 
gian Vortaron, kies kvina kaj lasta volumo aperis en 2001. Kvankam temas pri 
vortaro ne historia sed etimologia, tamen la sveda esperantologo prezentas 
ankaŭ, por ĉiu aparta oficiala radiko, la fonton de ĝia unuafoja apero. Tre 
utila konsultilo, malgraŭ la manko de radikoj neoficialaj kaj kunmetaĵoj. 
Tamen Vilborg ne povis konsulti gravajn fruajn vortarojn,” kie premieris 
radikoj, kies unuafojecon li atribuis al postaj verkoj, kaj krome li preterlegis 
kelke da radikoj en la konsultitaj verkoj." 

La studo de Golden (1992) pri la nomo de rivero Taĵo, ankaŭ nomata 
Taĥo kaj Tago, estas bona ekzemplo pri rigora scienca esploro surbaze de la 
samaj kriterioj, kiujn ĉia verkanto de historia vortaro nepre devas sekvi. En 
sia vasta kaj bunta artikolaro, cetere, tiu esperantologo plurfoje esploris la 
historion de difinitaj vortoj. 


5 Tiun eraran unuafojecon transprenis PIV kaj bedaŭrinde ankaŭ NPIV. 

6 Ekzemple, li preterlegis 5 radikojn ĉe Zamenhof 1887 (des, doktor/, form/, Londonf/, spert/), 
34 ĉe Zamenhof 1888a (absolut/, akurat/, baron/, broŝur/, bum, eksplod/, ekzamenf/, 
familiar/, fiask!, graci/, gram/, grup/!, hm, honor/, humor/, ilumin/, imperi/, interes/, 
kilometr/, logik/, moment/, muzik/, natur/, negr/, nu, projekt/, Prus/, redaktor/, respekt/, 
salon/, situaci/, soldat/, student/, tekst/) kaj 12 ĉe Zamenhof 1888b (ekzemplar/, ekzist/, 
energi/, ideal/, fakt/, komitat/, latin/, mod/, natur/, princip/, serioz/). 

7. Jen nur kvin ekzemploj: (1) Dictionnaire Francais-Esperanto et Esperanto-Francais 
(Radikaro). Paris: PES 1908, 704 p.; (2) Joseph Rhodes: The English-Esperanto Dictionary. 
New York: Fleming 1908, 544 p.; (3) Emile Boirac: Plena vortaro Esperanto-Esperanta 
kaj Esperanto-Franca. Paris: Hachette 1909/1910. xxii, 430 p.; (4) Emile Grosjean- 
Maupin: Dictionnaire Complet Esperanto-Francais. Paris: Hachette 1910. xxviii, 255 p.; (5) 
Dictionnaire Esperanto-Francais. Paris: PES 1910. 362 p. 

8 Ekzemple, li preterlegis 3 radikojn ĉe Zamenhof 1887 (episkop/, teatr/, spert/), 20 ĉe 
Zamenhof 1888a (akurat/, eksplod/, ekzamen/, familiar/, fiask/, graci/, gram/, honorf, 
humor/, imperi/, interes/, moment/, muzik/, natur/, nu, projekt/, respekt/, salonf, situaci/, 
soldat/) kaj 7 ĉe Zamenhof 1888b (Amerik/, ekzist/, ideal/, fakt/, mod/, natur/, serioz/). 
Krome li atribuis la unuafojecon de bibliotek/ al Zamenhof 1888b, kvankam tiu radiko 
unuafoje aperis nur en posta verko (Grabowski 1888: 4). 

Informojn pri unuafojeco de tiu aŭ alia vorto oni trovas hazarde kaj dise 
ankaŭ en aliaj verkoj, ofte sen fontindiko. Ekzemple, Waringhien en letero al 
ITO Kanzi informas sen pliaj detaloj, ke li mem «enkondukis la neologismon 
tajpi» (pvz 1982: 239). Sturmer (1930: 61) asertas sen pravigo, ke la vorton 
etoso proponis li mem. Gacond (2007: 99) sciigas sen referenco, ke «La vorton 
samideano iniciatis Louis de Beaufront».” Tiel iom post iom konturiĝas iaspeca 
mitologio ankaŭ ĉi-kampe... 


3. La ekesto de HV 


Haupenthal (1992: 58) la unua eksplice pledis por verkado de HV: «La novaj 
gloraj esperantologoj kaj komputeraj specialistoj farus bone, se ili revenus al 
la benediktana diligento de malnovaj tempoj kaj zorge kompilus historian 
vortaron. Tiam oni facile vidus, kio pretis jam kiam kaj ke multaj nunaj 
novigoj estas aŭ la dua malkovro de Ameriko aŭ la intenca revenado al la 
fontoj». Tamen lia pledo restis seneĥa ĉirkaŭ dek jarojn... 

Verkante detalan artikolon pri la vorto ambaŭ, Neves (2003) devis okupiĝi 
i.a. pri ĝia historio. Helpe de taŭgaj referencverkoj — nome, Vilborg (1989: 30) 
kaj pvz (1976: 233) —, li tre facile eksciis, ke ĝi unuafoje aperis ĉe Zamenhof 
(1889: 113). Tamen li scivolis ankaŭ pri ĝia unua apero ekstervortara. Ĉi-foje 
nenio helpis. Li devis pacience kaj diligente tralegi la densajn kolumnojn de 
La Esperantisto, paĝon post paĝo, ĝis li trovis la deziratan lokon.“ Temis pri 
laboro neimageble teda kaj temporaba. Tiam unuafoje venis al li en la kapon 
la ideo kunmeti vortaron, en kiu oni povus facile kaj rapide trovi tiaspecajn 
informojn pri la historio de almenaŭ niaj ĉefaj vortoj. 

Tiu ideo fariĝis deziro, kiam li samjare koniĝis kun ĉi-tema artikolo el 
la plumo de Haupenthal (2003). En sia kontribuaĵo la konata esperantologo 
ne nur prezentis detale la celojn, citmanieron kaj principojn de registrado 
de historia vortaro sed eĉ liveris 11-paĝan modelan fragmenton de ĉi- 
speca verko, elektinte tiucele fruan tradukon de Grabowski (1888). Tiam 
Neves komencis kolekti materialon kaj eĉ intencis tuj ekverki, sed pluraj 
cirkonstancoj de lia vivo igis lin ĉion plurfoje prokrasti kaj meti flanken, kaj 
nur somere de 2009 li komencis metode kaj sisteme traerpi la unuajn inku- 
9 Tiun miton lanĉis Beaufront (1925: 140) mem, sed necesas pruvi tian unuafojecon per 

rigora leksikologia esplorado. Estas ja iom strange, ke la “lanĉinto” forgesis enpreni la 

vorton en sian faman kaj plurfoje eldonitan (1902, 1903, 1904, 1905, 1907) vortaron 
esperanta-francan. Ahlberg (1905: 117), ekzemple, registris ĝin en sia vortaro, kiel tradukon 
de meningsfrdnde. ... 

10 Tamen pro tiama manko de prepariteco por ĉi-speca tasko li preterlegis la efektive unuan 


aperon sur p. 4 de la unua jarkolekto, kaj tial en la menciita artikolo li erare aljuĝis la unua- 
fojecon al citaĵo sur p. 47 de tia kolekto... 

nablojn kaj efektive ekredaktis la vortaron. Du jarojn treniĝis tia laboro, i.a. 
ĉar li plurfoje ŝanĝis gravajn kriteriojn (ekzemple, en la komenco li enprenis 
ekzemplojn, poste li ilin forigis kaj ree enmetis), ĝis fine lia esploro atingis la 
lastan dokumenton el 1888. 

La esploran kaj redaktan laboron Neves faris tute sola, sed li ricevis helpon 
de Reinhard Haupenthal per havigo de malnovaj tekstoj kaj dokumentoj 
kaj de aliaj kolegoj per konsiloj kaj tradukoj el fremdaj lingvoj kiel la rusa 
(Valentin Melnikov), pola (Wojtek Usakiewicz), jida kaj hebrea (Tsvi Sadan). 


4. La unua eldono de HV kaj plua laboro 


La unua eldono de HV, fare de Neves, aperis en 2011, ĉe Iltis, Germanio, 
sub la titolo Historia Vortaro de Esperanto 1887-1888, kiel 117-A4-paĝa kajero. 
Alude pri la «benediktana diligento de malnovaj tempoj», menciita de 
Haupenthal, la kovrilo montras longbarban monaĥon, sidantan ĉe ligna 
pupitro kaj absorbitan de skribado. 

Por verki la vortaron, la aŭtoro kronologie esploris ĉiujn skribitajn doku- 
mentojn (librojn, broŝurojn kaj eĉ korespondaĵojn) el tiu dujara periodo kaj 
metode registris ĉiujn vortojn (radikvortojn kaj kunmetaĵojn), kiuj aperas en 
ili. El lingva vidpunkto la plej gravaj verkoj de la unuaj du jaroj estas la 
diversaj eldonoj de la Unua Libro (1887, 1888) kaj la Dua Libro kun ĝia aparte 
aperinta Aldono (ambaŭ el 1888). 

Tiu ĉi eldono de HV konsistas el 1.417 kapvortoj. Se oni dekalkulas 12 
mallongigojn (kiuj prezentiĝas kiel apartaj kapvortoj, kiel d-ro, t.e.), la regis- 
tritaj radikoj kalkuliĝas al 1.331 kaj estas tiel dividitaj: 


1887: 1.011 radikoj, ĉiuj enkondukitaj de Zamenhof. 


1888: 406 radikoj: 232 de Zamenhof, 111 de Einstein, 62 de Grabowski, 
1 de Belmont. 


Kvankam Einstein enkondukis multe pli da radikoj ol Grabowski, tamen nur 
65 (t.e. 58,720) el liaj radikoj plu estas uzataj en la nuna lingvo,” kaj la ceteraj 
restis hapaksaj,'” dum Grabowski montriĝis pli trafa ol li, ĉar 46 (t.e. 74,290) 


11 aj, alfabet/, anser/, arm/, bek/, buljon/, ĉampan/, ĉapitr/, dan/, direkci/, dram/, fatal/, 
fig/, flat/, firm/ (en la senco de firmao), geometri/, gal/, glob/, generaci/, grek/, haleluja, 
Himalaj/, holand/, idol/, institut/, jud/, kal/, kanonik/, katastrof/, klub/, komedi/, komisi/, 
konferenc/, kontor/, kvak/, majest/, malaj/, mank/, manufaktur/, melodi/, mineral/, mon- 
ument/, mul/, okcident/, orient/, pedant/, posed/, prebend/, psalm/, rafin/, reprezent/, 
rezerv/, ruin/, Satan/, sentenc/, seri/, skarab/, spektakl/, stil/, stud/, telegram/, teŭton/, 
tort/, universitat/. 

12 Ekzemple: ajmer/ («sitel/»), epol/ («ŝultr/»), flum/ («river/»). 

el liaj radikoj ankoraŭ apartenas al la nuna vortostoko.“ Plej trafe elstaras 
Zamenhof, ĉar el la radikoj, kiujn li enkondukis en 1887 kaj 1888, preskaŭ 
ĉiuj (99,19o kaj 97,49o, respektive) restas samforme en la lingvo.“ Belmont 
enkondukis nur unu radikon (mebl/) dum la menciita perido, sed temas pri 
la unua nezamenhofa radiko en la lingvo, do honoron al li! 

Post publikigo de la unua eldono de HV, Neves plu laboris super la vort- 
aro, kvankam nekontinue. Kun la helpo de Valentin Melnikov, li komencis 
esplori la vortaron Rusa-Internacian (RE) la unuan ampleksan vortaron 
nacilingva-esperantan (Zamenhof 1889), kiu montriĝis riĉa, surpriza (kaj 
malfacila) minejo. Tamen la malfacilaj cirkonstancoj de lia profesia vivo, 
kaj ankaŭ la apenaŭa atento, kiun la klerula esperantistaro donis al HV, 
senkuraĝigis lin, kaj tial lia esplorado haltis ĉe la 77a paĝo de tiu grava 232- 
paĝa vortaro zamenhofa. La malneto kuŝis preskaŭ senŝanĝe ĉirkaŭ kvin 
jarojn, ĝis Bernhard Pabst, kontaktinte unuafoje la aŭtoron per Ipernity- 
mesaĝo je 2017-04-29, akceptis la defion daŭrigi la taskon kaj tiel savis HV de 
porĉiama stagnado. La posta disvolviĝo de HV ŝuldiĝas tute al la strebado, 
pacienca esplorado, iniciatemo kaj kompetenteco de tiu konata germana 
esperantologo. 


5. La agado de Bernhard Pabst kaj lastatempa stato de 
HV (julie de 2018) 


Denove kun dankinda helpo de Melnikov, Pabst fintraktis RE kaj registris 
la kompletan samjaran MV (Meza Vortaro Esperanto-Germana, 73 p.) de 
Zamenhof, kiu estas la ĉefa bazo de la Universala Vortaro (UV) el 1893, kiu en 
1905 fariĝis parto de la Fundamento de Esperanto. 

Pliaj fontoj el 1889 (parte) esploritaj kaj traktitaj de Pabst estas la unua 
Adresaro de Zamenhof, la latva lernolibro de Libeks, la germana lernolibro 
de la klubo Nurnberga, la sveda eldono de la Unua Libro, la traduko de 
Gefratoj (Grabowski) kaj la plej granda parto de la kvar kajeroj de La 
Esperantisto, aperintaj en 1889. Eksterperiode jam estas (parte) traserĉitaj i.a. 
la ĉeĥa lernolibro de Lorenz (1890), la Kondukanto internacia de l' Interparolado 


13 ari/, apetit/, asesor/, atest/, bandaĝ/, bibliotek/, boston/ (tamen por nomi specon de 
kartludo, ne valson), botanik/, dam/, detal/, direkt/, diskret/, enigm/, fam/, febr/, frak/, 
guberni/, inspektor/, kapitan/, karakter/, kav/, koket/, komplot/, lag/, Moskv/, operaci/, 
opini/, pasi/, pin/, pozici/, pretekst/, regiment/, roman/, salik/, staci/, ŝal/, tirol/, triumf/, 
ulan/, vals/, vat/, verand/, vers/, verst/, Viln/, Vladimir/. 

14 Arkaikiĝis nur 8 radikoj el 1887 — ĉian, ian, kian , koron/, nenian, tian, sper/, vaks/ (en 
la senco de kreski) — kaj 6 el 1888: artikul/, ekzemplar/, ĥarakter/, kapris/, proteg/, tor- 
ment/. 

(Grabowski 1890), la traduko de la Biblia libro Ruth (1893), la Preĝareto por 
Katolikoj (de Beaufront 1893) kaj aliaj fontoj. 

La nuna versio de HV, kiun Pabst pretigis julie de 2018, ampleksas 
jam 459 A4-paĝojn kaj enhavas 4.138 kapvortojn. Se oni denove dekalkulas 
la mallongigojn, la registritaj radikoj kalkuliĝas al 4.093, el kiuj 2.176 estis 
lanĉitaj en 1889. 


Jen ekzemple la nuna stato de la artikoloj pri la radikoj don/ kaj iz/, du el la 
plej detalaj en HV: 


don/ [1887] ~i Z UL 19 (Panon nian ĉiutagan ~u al ni hodiaŭ), 21 (Estas necese, ke 
grandega nombro da personoj ~u sian voĉon), 31 (dek milionoj personoj ~is publike 
tian saman promeson), [v], Majn 87-2 (Kian” la gazeto komencos eliri, mi ~os en ĝi 
respondojn), DL 3 (mi ~us al la lingvo la finan formon), 5 (mi ~os al la dezirantoj 
sufiĉe da materialo por legi), 11 (Aliaj [...] ~is sole sensencajn ŝercojn), 26 (la balo, 
kiun ili hodiaŭ ~as), 27 (la bovino ~as lakton), 28 (Li ~as lecionojn de belskribado), 
Ald 4 (ĝi (la kongreso) ~os neniajn praktikajn rezultatojn); G Blov 6 (Vladimiro 
[...] ŝin petegis, ke ŝi ~u sin al li); Z RE 24a (~i en la manon; BpyuaT»), 105b (~i 
trinki), 106a (~i nomon), 116a (~i piedveston), 118a (~i prunte), 123b, 148b, 158b 
(~i alnomon), 162a (~i lecionon; instrui), 179b (el~i), 193a (~i prunte), 210b (~i 
parton), MV. || ~o Z RE 37a (masmie). || ~ante G Blov 18 (Mi faris sengardeme, 
~ante min al la aminda emo). ~inta Z Ald 3-4 (Li petas siajn legantojn promesi lerni 
la lingvon nur tiam, se 10,000,000 personoj estos ~intaj tian saman promeson). ~ito 
Majn Manf91, 3 ([la verko] igis min uzi la ~itojn de la poemo, por krei originalan 
verkon). || al~i Z UL 20 (la folieto, kiun li al~is al sia letero), RE 39, 41, 103a, 136b, 
147b, 151a, 153a, 153a (almeti), 154b, MV, GVGE [3b] (al~i aŭ depreni). al~ita 
Z Ald 6 (La vortaro, kiu estas al~ita al mia unua broŝuro, estas ne plena), RE 147b 
(mpezaHHbIM (adj.); «aldonita», kalkeo de ark. Ru: fidela, fidinda (adepto, 
amiko, ks.). Simile la tuj sekva aldoniteco (npemaHHocT»): fideleco, fidindeco. 
Kp. simile Ge hin | geb | ung | s | voll “sindonema” kaj Hin | gabe “sindonemo, 
sindono” (geben = doni), 151b (dufoje). al~iteco Z RE 147b (npegaHHocT»), 
151b. al~itigi Z RE 152a. al~o Z Ald 1 [t] (Al~o al la “Dua Libro de l' Lingvo 
Internacia”), RE 39, 152a. antaŭ~o Z RE 52. el~i (publikigi) Z Schl 87, 120 
(mi ricevis la eblon el~i mian verkon), DL 3 (mi intencis el~i libreton), RE 64 
(w3napaTo), 179b (~i). el~o Z Majn 87-3 (La germana el~o ankoraŭ ne estas preta), 
DL 3 (post tio ĉi oni jam povus komenci la el~on de plenaj vortaroj). el~adi Z Ald 
12 (ĝi estas tute ne malfacila por mi [...] el~adi [...] vortarojn ĉiam pli plenajn). 
el~ado Z Ald 5 (La el~ado de la ceteraj kajeroj |...] ne estas bezona). el~ante Z 
DL 5 (El~ante la “Duan Libron de l' lingvo internacia” [...], mi ~os al la dezirantoj 
sufiĉe da materialo por legi). el~anto Z Ald 17 (La el~antojn [...] mi petas ankaŭ, ke 


15 Konsultebla ĉe: https://esperanto-akademio.wikispaces.com/file/view/HV-13032018.pdf/ 
627585487/HV-13032018.pdf 

en la fino de ĉia verko [...] ili presu ĉiam la plej novan el la diritaj nomaroj). el~ata 
Z DL 14 (en tiu ĉi lingvo estos el~ataj libroj kaj gazetoj). el~inte Z Ald 16 (El~inte 
la gramatikon [...],vi [...] donas al la tuta mondo la eblon korespondi libere). el~ita 
Z Majn 87-1 (verketo [...], kiu estos el~ita post 4-5 semajnoj), DL 4 (mi devus tro 
longe atendigi miajn korespondantojn, dum tiu libro estos preta kaj el~ita). en~o 
(ark., depono) Z RE 18a (BKy1a715). || for~i Z DL 13 (mi for~os al ĝi la tutan aferon), 
RE 124a. pli~i Z RE 103a. pro~i Z RE 53. pro~o Z RE 53, 55. re~i Z DL 18 (li 
re~os, kion li prenis), 41 (Vojiro re~os al vi la fortojn), RE 20a (revenigi), 124a. 
sur~i Z RE 52 (3anaBaTb (3amauy, YpoK»), «taski»). trans~ante G Blov 3 [a] (La 
aŭtoro, trans~ante sian laboron al la estonta kongreso, foriras de l' sceno). trans~i 
Z RE 130b. || leĝ~ado G Blov 3 [a]. leĝ~anta Z Schl 87, 121. leĝ~anto Z Ald 9. 
ofer~anto G Nov] 91, [3] (malbenante aŭ elridante” la ofer~antojn). prunt~anto 
Z RE 53, 83a. voĉ~o Z DL 11 (tutmonda voĉ~o). 


i1/ [1887] ~i Z UL 22 (Kiom de mi en silento / Al vi ~is jam oferoj!), 22 (Se mi 
al gajuloj ~as...), [v], DL 17 (Ni ~os al la patro), 19 (Ili kondukis la kolegojn en 
sian loĝejon, anstataŭ ~i kun ili en ilian), 20 (Ni ~u promeni, sinjoroj!), 25 (la 
kuracisto konsilis al mi ~i en ŝvitbanejon), 28 (~u, sed ne revenu tro malfrue), 47 
(Kiu ~as trankvile, ~as facile), Ald 10 (tiu proceso [...] ~os en ĝi multe pli rapide), 
RE 63b (xrv), (144a (~i egale), 144b, 145b (iom ~i), 195a (~i la flankon; eviti), 
219b, 227b (paŝi), MV. || ~o Z DL 14 (Sendepende de l' ~o de la voĉdono), RE 
219b. || ~adi Z UL [v]; G Blov 11 (ĝi (la ĉevalo) komencis ~adi paŝe), 20 (sur la 
entrejo” ~adis homoj); Z RE 162a (promenadi), 171a (promenadi), GVGE [3b] 
(~adi tien kaj reen; auf und ab gehen). ~ado Z Ald 14 (la gazetoj ne alportas 
ĉiutage sensaciajn novaĵojn pri la ~ado de l' afero), RE 145b. ~anta G Blov 7 (li 
petegis ŝin per voĉo ~anta tra l' koro, ke ŝi rapidu por lin edziĝi). ~anto Einst Plen 
88, 14 [g]. ~ilo Z RE 219b, MV (Stelze [sg.]). || ~tapiŝo Z RE 140b. || al~i Z DL 
38 (se mi al~us proksime al la fraŭlino), RE 42. al~o Z RE 42 (nocryIre, «al~o, 
al~ejo»). al~ebla Z RE 42. antaŭ~anta Z DL 7 (tiu sendu al mi la koston de l' 
venonta kajero tuj post la ricevo de l' antaŭ~anta), RE 149a. antaŭ~i Z RE 149a. 
|| de~i Z RE 208b. dis~i Z UL Fr [v], DL 24 (Dis~u, sinjoroj, ĉar amase stari sur 
la strato estas malpermesita”), RE 171a. dis~adi G Blov 10 (la nuboj dis~adis). 
|| ek~i Z DL 21 (mi ek~s per grandaj paŝoj al la komercisto). el~i Z UL 23 (En 
tombo mi estas tenata, / Mi nur en la nokto el~as), Majn 87-2 (la ĵurnalo komencos 
el~i kredeble ĉirkaŭ la monato Januaro), DL 4 (de l' tago, kian” el~is mia libreto), 7 
(kian ĝi [...] el~os el la presejo), 31 (Tajloroj kaj botistoj [...] el~is sur la straton), 
33 (la instruitulo el~is, por trinki kafon kaj legi gazetojn), 34 (li el~is en la lumon 
de l' suno), 39 (Mi el~is el tie), RE 27b (elpaŝi). el~o Z RE 28a, 68. el~ante 
Z DL 3 (El~ante ankoraŭ unu fojon antaŭ la estimata publiko). el~inta Z DL 5 
(Kian' la lasta kajero [...] estos el~inta, tian” por la leganto nenio jam estos ne klara). 
el~inte Z DI 21 (El~inte el la kaleŝo [...], li ekrigardis min). el~onta Z DL 15 (vi 

ricevos libron, kiu laŭ grandeco [...] egalas la el~ontan libron de l' voĉoj). en~i Z 
DL 22 (Li en~is la ĉambron (aŭ en la ĉambron)), 33 (nun la ombro devus [...] en~i), 
33 (Estu tiel bona kaj en~u!), 37 (vi en~is tra la pordo), 39 (se vi tien en~is”, vi 
ĉesus esti homo), Ald 10 (la vortoj feliĉe kreitaj [...] en~os en la lingvon); G Blov 
12 (En~u varmiĝi!), 12 (La maljunuloj [...] en~is en la gastĉambron), 20 (mi [...] 
en~is en la preĝejon); Z RE 21b (Bomtru), 25a (suriri; BCryriaTb), 25b, 59b. en~o 1 
(en~ejo) Z DL 33 (Kie estis la en~o?). 2 (ago en~i) G Blov 15 (li mortis en Moskvo, 
tagon antaŭ la en~o de la Francoj); RE 25a (BcryrmeHie). enterig~o Z RE 146a. 
|| for~i Z DL 5 (La persono de l' aŭtoro tian” tute for~os de la sceno), 34 (ĝi [...] 
for~is kaj jam ne revenis), RE 126a, 215b. for~anta G Blov 3 [a] (la for~anta 
aŭtoro montras al ni [...] la vojon). for~o Z RE 215b. || malsupren~i Z RE 112a. 
malsupren~o Z RE 104a. post~anta (sekvanta) Z DL 33 (Je l' post~anta mateno 
la instruitulo el~is), 44 (Ĉe la post~anta danco la konfeso de ŝia amo sin trovis jam 
sur ŝia lango). preter~i Z RE 150a. re~i Z RE 20a (reveni), 126a. re~o Z GVGE 
5a (trumpeti re~on; abblasen [ekz. atakon]). revoj~i G E-isto Jan. 1890, 27a 
(revoj~i sur maro silenta). || senel~a Z RE 54 (senel~a strateto). senfor~a Z RE 
110a (dufoje). sub~i Z RE 53, 56, 59. sub~o Z RE 59. sub~ejo Einst Plen 88, 
23 (de sur~ejo de la suno ĝis ĝia sub~ejo). sub~inta Z DL 31 (Nur je l' vespero, 
kian” la suno estis sub~inta, ili reviviĝis). supren~i Z RE 23a (sur~i). sur~i Z RE 
16, 23a (supren~i), 25. sur~ejo Einst Plen 88, 23 (de sur~ejo de la suno ĝis ĝia 
sub~ejo). sur~o Z RE 108a. || tra~i Z Schl 87, 120 (mi mem tra~is similan vojon), 
RE 12 (tra~i per la piedoj). tra~ejo Z RE 162a (tra~o). tra~o Z RE 162a (tra~ejo). 
tra~inta Z DL 4 (tian” la lingvo jam estus tra~inta la juĝon de l' tuta mondo), 6-7 
(ĝis tiu tempo ĝi jam estos tra~inta la juĝon de l' tuta mondo). trans~i Z DL 28 
(Cezaro trans~is la Rubikonon), Ald 4 (la tuta sorto de l' lingvo [...] trans~as en 
la manojn de l' kongreso). || Ĉiel~o Z RE 21a, 214a (Ĉiel~o de Mario), MV 16. 
milit~o Z RE 145b. pied~a Z RE 165a. pied~anto Z RE 165a. pied~e Z RE 
165a. rapid~a Z RE 183a (rapida). ŝip~ebla Z RE 197a. voj~anto Z RE 163b 
(vojaĝanto, migranto). voj~i G E-isto Jan. 1890, 27a (ni longe sur maroj voj~as). 
voj~o (vojaĝo) Z DL 41 (Voj~o redonos al vi la fortojn). 


6. Estonteco de HV 


La prilaboro de HV estas kolosa tasko, ege postula kaj temporaba. Kvankam 
la aŭtoroj evidente uzas komputilon por redakti kaj aranĝi la vortaron, 
tamen la tuta esplora laboro fariĝas “mane,” per tradicia metodo de atenta 
tralegado, kvazaŭ temus pri benediktana transskribado de malnovaj per- 
gamenoj. Alie ne eblas plenumi esencan kondiĉon de HV: dokumenti antaŭ 
ĉio (sed ne nepre nur) la plej fruan uzon de ĉiu vorto — tute egale, ĉu temas 
pri radiko, derivaĵo aŭ kunmetaĵo —, kun indiko pri ties aŭtoro, verko kaj 
paĝnumero. 

La estonteco de HV do dependos ĉefe de la disponebleco tempa kaj mensa 
de ĝiaj aŭtoroj kaj kunlaborantoj kaj ankaŭ de ĝia plua recepcio'“ inter nia 
klerularo. 

